Käesoleval suvel toimub 5 – 12. augustil Dumfries and Galloway piirkonnas Šotimaal noortele (18 – 29 vanuses) suunatud vahva LEADER teemaline seiklusnädal.
Amaze Me Leader 2018 tähendab nädalajagu erinevaid seikluslikke LEADER temaatikaga seotud tegevusi, kus noortele esitatakse erinevad ülesanded ja väljakutsed.
Üle Euroopa kokku kogunenud noortest moodustatakse 10 meeskonda ning üheskoos reisitakse Dumfries and Galloway piirkonnas, tehes peatusi erinevatel kogukonnasündmustel osalemiseks ning LEADER objektide külastamiseks.
Tegemist on jätkuprojektiga 2017. aastal toimunud Amaze Me Leader üritusele Soomes.
2017. aastal toetas Ida-Harju Koostöökoda kahe noore osalemist Ida-Harju piirkonnast. Tagasiside noorte poolt oli väga positiivne ning andis noortele palju uusi kontakte ning inspiratsiooni.
2018. aastal toetab Ida-Harju Koostöökoda taas oma piirkonna noorte osalemist. Registreerimise tähtaeg on 15. juuni 2018.
Rohkem infot:
https://www.ruralnetwork.scot/news-and-events/news/amaze-me-leader-2018-registration-open